Αγαπάτε τη μαγειρική και έχετε ένα σωρό τεφτέρια γεμάτα συνταγές; Σας αρέσει να ανακαλύπτετε νέες γεύσεις και να τις δοκιμάζετε; Μοιράζεστε το τραπέζι σας με γνωστούς και φίλους, αλλά θέλετε να μοιραστείτε και τις συνταγές σας με ανθρώπους σε όλον τον κόσμο; Ε, είσαστε στο σωστό μέρος! Το μόνο που χρειάζεται είναι να κάνετε εγγραφή στη Cookpad!
Επισκέπτεστε το site της Cookpad ή κατεβάζετε την εφαρμογή της Cookpad στο κινητό/τάμπλετ σας.
Στην οθόνη σας πάνω δεξιά εμφανίζεται το κουμπάκι "Μπες και εσύ". Κάνετε κλικ πάνω του!
Μπορείτε να κάνετε εγγραφή με δύο τρόπους: είτε μέσω του email σας, είτε μέσω facebook/google.
Αν επιλέξετε Εγγραφή μέσω email, ανοίγει ένα πινακάκι και γράφετε τα στοιχεία σας, όπως το όνομα χρήστη σας και το email σας. Στο όνομα χρήστη μπορείτε να βάλετε ό,τι θέλετε, καθώς η σύνδεσή σας θα γίνεται με το δικό σας προσωπικό email.
Επιλέγετε κωδικό με τουλάχιστον 6 χαρακτήρες και τον επιβεβαιώνετε.
Πατάτε Δημιουργία λογαριασμού και είστε έτοιμοι να στείλετε τις συνταγές και τα φωτοσχόλιά σας!
Αν επιλέξετε Εγγραφή μέσω facebook/google, τότε τα πράγματα είναι πιο απλά και συνδέεστε με τα αντίστοιχα στοιχεία σας!
Σε κάθε περίπτωση, μην ξεχνάτε ότι η Cookpad θα έχει μεν πρόσβαση στο δημόσιο προφίλ σας, αλλά δεν θα μπορεί να δημοσιεύσει τίποτα στη σελίδα σας χωρίς την άδειά σας.